recursal/SuperWikiNEXT-32B huggingface dataset:
**סלנגנת המערות** (שם מדעי: ***Collocalia linchi***) הוא מין של סיס מהסוג סיס קיני המאכל החי באינדונזיה ומלזיה בעיקר סביב איי ג'אווה, באלי וסומטרה.

תיאור
-----

הסלנגנה ידועה בעיקר עקב מנהגה לקנן במערות ולנווט בהם באקולוקציה, בדומה לעטלפים ונדירה אצל עופות. אורכה מגיע ל-9 עד 11.5 ס"מ והיא בעלת כנפיים חדות וארוכות ונוצות כהות עם ברק ירקרק כשהבטן והחזה אפורים. הגפיים קצרות ביותר ואת רוב חייה היא מעבירה בתעופה.

מין זה חי ומקנן בלהקות במערות שונות בבתי חיותו, לרוב בקרבת יערות בהם הוא אוכל במשך היום. בעיקרו הוא אוכל פירות, לרוב תאנים ועצי פרי דומים והם עפים בין הענפים בחיפוש אחרי פירות בשלים. הם נחים במערות ומקננים מקן עשוי מרוק הכרוך יחד עם צמחייה שנאספה ובתוכו הנקבה מטילה 2 ביצים לבנות.

הסלנגנה איננה נמצאת בסכנה מיוחדת, אף שלעיתים מלקטים את ביציה ממערות כדי למכור אותם לתעשיית מרקי קנים.

### תת-מינים

ישנם 4 תת-מינים של הסלנגנה:

* C. l. dedii
* C. l. linchi
* C. l. ripleyi
* C. l. dodgei

בעבר שייכו למין זה גם את הסלנגנה החיה בבורניאו, אך כיום היא נחשבת למין עצמאי (Collocalia dodgei).

קישורים חיצוניים
----------------

ויקישיתוף מדיה וקבצים בנושא **סלנגנת המערות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  סלנגנת המערות באתר הרשימה האדומה של IUCN
**סלמנדרת מתאו** (שם מדעי: *Andrias matthewi*) היא מין נכחד של דו-חיים מהסוג סלמנדרת ענק, אשר נחשבת לגדולה מכל הסלמנדרות. היא התקיימה במשך המיוקן באמריקה הצפונית כשהמאובנים שלה התגלו בנברסקה (תצורות "Valentine Formation" ותצורות "Marsland Formation"), קולורדו וססקצ'ואן ("תצורות Wood Mountain Formation") והיא תוארה מדעית בשנת 1917 בידי הרולד קוק (Harold Cook). שמה המדעי נקרא להוקרת החוקר הקנדי וויליאם דילר מתיו (William Diller Matthew).

בתחילה סלמנדרה זו סווגה כסוג עצמאי - *Plicagnathus* ובהמשך מוינה לסוג Cryptobranchus, בו המין הקיים סלמנדרת ענק אמריקנית. עם זאת החוקר ברוס ניילור (Bruce Naylor) ב-1981 הביא לעמדה שסלמנדרה זו קרובה יותר לסוג סלמנדרת ענק, בו מיני הדו-חיים הגדולים ביותר כיום - סלמנדרת ענק סינית, סלמנדרת ענק דרום-סינית וסלמנדרת ענק יפנית.

סלמנדרה זו הייתה טורף ענקי שהגיע לפי ההערכות לאורך שלל 1.5 מטר עד 2.3 מטרים והייתה גדולה וכבדה יותר מסלמנדרת ענק סינית. ככל הנראה הייתה ציידת ממארב של טרף מיימי.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**סלמנדרת שיש טיגרית** (שם מדעי: ***Ambystoma opacum***) היא מין של דו-חי מהמשפחה סלמנדרות חפרפרת החיה במזרח ארצות הברית.

סלמנדרה זו מגיעה לאורך 11 ס"מ בבגרות והיא בעלת עור אפור מפוספס בשחור המזכיר מראה שיש. הזכרים לבנים יותר מהנקבות. זוהי סלמנדרה נמוכה, בעלת גוף מוצק עם קפלי עור בולטים ורגליים קטנות מאוד וזנב גדול. היא אינה רעילה.

סלמנדרות אלה מקימות קבוצות של נקבות הנעות יחד ומבלות את רוב זמנם תחת עצים ואבנים בארצות הברית מדרום ניו אינגלנד עד לצפון פלורידה במזרח ומאילינוי עד טקסס במערב. הן חיות ביערות לחים ואדמות לחות אך הן לא חיות בתוך המים בבגרותם.

הסלמנדרות המתבגרות תוך 6 חודשים מוקדם יותר מסלמנדרות אחרות החיות בתחום מחייתן, לרבות סלמנדרות חפרפרת אחרות, מה שעוזר להם לגדול ולהשמין לפני שראשני שאר המינים מתחרים בהם. הם ניזונים מחרקים כמו זבובים, מרבי רגליים, חלזונות ותולעים אך יגוונו גם בביצי דו-חיים וראשנים, בלי לבחול בקניבליות. הראשנים אוכלים יצורי מים קטנים (זואופלנקטון).

קישורים חיצוניים
----------------

ויקישיתוף מדיה וקבצים בנושא **סלמנדרת שיש טיגרית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  סלמנדרת שיש טיגרית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294875905171

 |
גולגולת מיטשל־הדג'ס
**גולגולת קריסטל** (בדולח) הוא השם שניתן לגבישי קווארץ שקופים שגולפו בדמות גולגולת אדם. במאה התשע עשרה ובמחצית הראשונה של המאה העשרים סברו כי כמה מגולגלות הקריסטל הן אצטקיות ומקורן בתקופה הפרה־קולומביאנית במרכז אמריקה. גולגולות קריסטל הוצגו, בין השאר, במוזיאון הבריטי שבבריטניה ובסמיתסוניאן שבארצות־הברית. בחינה מדעית בכלים ובמכשירים מודרניים העלתה כי כל גולגולות הקריסטל הן זיופים מאוחרים יותר, שנוצרו בסיוע גלגל השחזה וחומר ליטוש מקורונדום או מצורן קרביד, שלא עמדו לרשות התרבויות הפרה־קולומביאניות. לאורך השנים הועלו טענות כאילו בגולגולות הבדולח טמונים כוחות על טבעיים של אנרגיה או כישורי חיזוי או ניבוי עתידות.

גולגולת מיטשל־הדג'ס
-------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הגולגולת המפורסמת ביותר התגלתה, בשנת 1926 בידי אנה לה־גילון מיטשל הדג'ס, בתו המאומצת של הארכאולוג פרדריק אלברט מיטשל־הדג'ס (אנ'). לדברי מיטשל־הדג'ס נמצאה הגולגולת קבורה תחת מזבח שקרס במקדש בלובאאנתון (אנ') (עיר קדומה של בני המאיה) בבליז. לטענה זאת אין ביסוס וככל הנראה הגולגולת נרכשה על ידי פרדריק אלברט מיטשל־הדג'ס במכירה פומבית. בחינה במיקרוסקופ הצביעה על־כך שהגולגולת לוטשה באמצעות גלגל השחזה, מה שהבהיר כי היא זיוף. ליטושה המושלם של הגולגולת הפך אותה מוקד לאמונות טפלות שונות. גולגולת הקריסטל, על אף היותה תרמית, זכתה למקום של כבוד בסרט הרביעי בעלילות אינדיאנה ג'ונס, הנקרא אינדיאנה ג'ונס וממלכת גולגולת הבדולח. הגולגולת אוזכרה לפרקים גם בסדרות מדע בדיוני ובספרות מיסטית.

קישורים חיצוניים
----------------

ויקישיתוף מדיה וקבצים בנושא **גולגולת קריסטל** בוויקישיתוף

הערות שוליים
------------

1. ↑  Crystal skulls 'are modern fakes'

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph548921

 |
**שַׁלְדָּג אפור-ראש** (שם מדעי: *Halcyon leucocephala*) הוא מין עוף הנמנה עם משפחת השלדגיים שמסדרת הכחלאים.
שלדג זה נפוץ באפריקה הטרופית והסובטרופית, ואף בחצי האי ערב.
שלדג זה נקרא גם: שלדג ערמון-בטן (Chestnut-bellied kingfisher)
מצב שימור: ללא חשש - לשלדג אפור-ראש תפוצה רחבה ואוכלוסייה גדולה ויציבה.

תיאור
-----

גודל של שלדג אפור-ראש כ-21 ס"מ. ללא הבדל בין המינים, צבע הראש והחזה אפור, הגב והחלק העליון של הכנפיים בצבע שחור, כאשר קצוות הכנפיים והזנב בצבע כחול בוהק, החלק התחתון של הגוף בצבע ערמון. המקור ארוך וחד בצבע אדום.

מידע טקסונומי
-------------

המין תואר לראשונה על ידי הזואולוג הגרמני פיליפ מולאר ב-1776 תחת השם מדעי Alcedo leucocephala.
הסיווג לסוג Halcyon בוצע על ידי החוקר הבריטי ווילאם סואינסון ב-1821.
מקור השם Halcyon מיוונית, המילה alkuōn - ציפור שמופיעה במיתולוגיה יוונית כשליח שביקש מהאלים להרגיע את הים וכך הפך לסמל למזל טוב, בעיקר בקרב יורדי ים. שם המין leucocephala מקורו בהלחם מילים מיוונית: leukos שמשמעו לבן ו-kephalos שמשמעו ראש. מקור השם בעברית הוא הלחם בסיסים של "שולה דגים".

### תת-מינים

לשלדג אפור-ראש מוכרים 5 תת-מינים:

* *H. l. acteon* – נפוץ בכף ורדה.
* *H. l. leucocephala* – נפוץ מאזור סנגל וגמביה עד לצפון-מערב סומליה וצפון טנזניה.
* *H. l. semicaerulea* – נפוץ בדרום חצי האי ערב.
* *H. l. hyacinthina* – נפוץ בצפון-מזרח סומליה וצפון טנזניה.
* *H. l. pallidiventris* – נפוץ מאזור קונגו לדרום-אפריקה.

התנהגות
-------

### תזונה

בניגוד לשמו, שלדג זה לא ניזון מדגים, אלא ממגוון של חסרי חוליות כדוגמת: חגבאים, חיפושיות, צרצריים וחסרי חוליות נוספים, לעיתים גם לטאות קטנות. שיטת הצייד: השלדג נח על נקודת תצפית גבוהה, לרוב ענף, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.

### רבייה

עונת הרבייה בין ספטמבר לדצמבר, נוהג לקנן במחילות בגדות נחלים ותילי עפר, הנקבה מטילה 3-4 ביצים שעליהם שומרים 2 בני הזוג למשך כ-20 יום. הגוזלים בוקעים עירומים, ללא נוצות, ובעלי מקור בצבע שחור. לעיתים מין זה מהווה פונדקאי קינון עבור אוביל הדבש.

גלריה
-----

* שלדג אפור-ראש בקניהשלדג אפור-ראש בקניה
* שלדג אפור-ראש ברואנדהשלדג אפור-ראש ברואנדה
* ביצי שלדג אפור-ראשביצי שלדג אפור-ראש

קישורים חיצוניים
----------------

ויקישיתוף מדיה וקבצים בנושא **שלדג אפור-ראש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  שלדג אפור-ראש באתר הרשימה האדומה של IUCN
2. ↑  Statius Müller, Philipp Ludwig (1789) [1776]. *Vollständiges Natursystem Supplements- und Register-Band* (בגרמנית). Nürnberg: Gabriel Nicholaus Raspe. p. 94.
3. ↑  Peters, James Lee, ed. (1945). *Check-list of Birds of the World*. Vol. 5. Cambridge, Massachusetts: Harvard University Press. p. 197.
4. ↑  Swainson, William John (1821). *Zoological illustrations*. Vol. 1. London: Baldwin, Cradock, and Joy; and W. Wood. Plate 27 text.
5. ↑  Jobling, James A. (2010). *The Helm Dictionary of Scientific Bird Names*. London: Christopher Helm. pp. 185, 223. ISBN 978-1-4081-2501-4.
6. ↑
7. ↑  Gill, Frank; Donsker, David, eds. (2017). "Rollers, ground rollers & kingfishers". *World Bird List Version 7.2*. International Ornithologists' Union.
8. ↑
**שלדגי עצים** (שם מדעי: **Halcyoninae**) היא תת-משפחה במשפחת השלדגיים של עופות מים והיא אחת משלוש תת-משפחות של שלדגיים. זוהי הקבוצה הגדולה ביותר והיא כוללת 12 סוגים ו-61 מינים.

בני קבוצה זו שהם שוכני עצים ויערות, חיים באזורים טרופיים או ממוזגים באפריקה, דרום אסיה, דרום-מזרח אסיה, אוסטרליה ואיי האוקיינוס השקט.

מינים אלה הם הגדולים במשפחה והם בעלי מקור ארוך גדול, ובדרך כלל בעל צבע עז, עיניים גדולות והם קולניים מאוד, דבר הבולט בעיקר אצל הקוקבורה מאוסטרליה. בניגוד לשאר השלדגים, הם לא ניזונים רק מדגים אלא גם מיצורים אחרים, חרקים ופרוקי-רגליים וכן חולייתנים קטנים שונים. לעיתים הם ניזונים גם מפירות.

מיון
----

* תת-משפחה **שלדגי עצים** (Halcyoninae)
	+ סוג *Actenoides*
	+ סוג ומין יחיד *Caridonax fulgidus*
	+ סוג ומין יחיד *Cittura cyanotis*
	+ סוג ומין יחיד *Clytoceyx rex*
	+ סוג שלדג עצים (*Halcyon*)
	+ סוג ומין יחיד *Lacedo pulchella*
	+ סוג ומין יחיד *Melidora macrorrhina*
	+ סוג *Pelargopsis* - בו המין שלדג קפנסי
	+ סוג *Tanysiptera*
	+ סוג קוקבורה (*Dacelo*)
	+ סוג *Syma*
	+ סוג *Todirhamphus* - בו המין שלדג קדוש

קישורים חיצוניים
----------------

ויקישיתוף מדיה וקבצים בנושא **שלדגי עצים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
 |
חימום השראתי של מוט מתכת
**חימום השראתי** הוא תהליך בו מחממים עצם העשוי מחומר מוליך חשמל, באמצעות השראה אלקטרומגנטית הגורמת לזרמי מערבולת במוליך, שהתנגדותו מייצרת בו הפסדים ג'אוליים (אנ') וכתוצאה מכך הוא מתחמם. כל שימוש בטכנולוגיה זו, כולל סליל שבו מוזרם זרם חילופין בתדר גבוה. ניתן לייצר חום גם באמצעות הפסדי היסטרזיס מגנטי, בחומרים שמקדם המגנטיות שלהם הוא מהותי. התדר הנבחר הוא בהתאם לגודל החלק שיחומם, החומר, החיבור המגנטי בין סליל העבודה לחלק ועומק החדירה הרצוי.

יישומים
-------

חימום השראתי מאפשר חימום ממוקד ליישומים כגון חיסום שטח, התכה, הלחמה, ריתוך, חישול ועוד. ברזל וסגסוגותיו, הם החומרים המתאימים ביותר לחימום השראתי בזכות תכונותיהם הפרומגנטיות, אך ניתן להשתמש בטכנולוגיה, בכל חומר מוליך שניתן ליצור בו זרמי מערבולת וכן בכל חומר פרומגנטי. שימושים נוספים בטכנולוגיית החימום ההשראתי הם: חימום נוזלים (כגון מתכות ניתכות) וגזים מוליכים (פלזמות), חימום כורי היתוך העשויים גרפיט (כשבתוכם חומרים המיועדים להתכה), חימום צורן בתעשיית המוליכים למחצה, וייצור מרקעים שטוחים.

### חיסום

חיסום הוא תהליך בו מתכת חמה מקוררת מהר מאוד על מנת להקשותה. השינוי בתכונות המתכת חשוב בהרבה מוצרים, לדוגמה שיניי גלגל שיניים, להבי חיתוך ועוד. בניגוד לחימום רגיל באמצעות מקור חום, חימום השראתי מאפשר חימום סלקטיבי של חלקו החיצוני של המוצר, מה שמוביל לחסכון אנרגיה ולשליטה מדויקת יותר בתכונותיו.

**כיריים**

קיימות כיריים אשר עושות שימוש בחימום השראתי לשם "בישול אינדוקציה" (שיבוש של Induction). בכיריים אלו, משטח הכיריים מחולל השראה אלקטרומגנטית שמחממת את תחתית כלי הבישול.

חימום השראתי בישראל
-------------------

### פיתוח

רוב פיתוח הטכנולוגיה נמצא במדינות מתועשות, בהן ארצות הברית, מדינות האיחוד האירופי, יפן, סין והודו. בישראל אין כעת יצרן מחוללי חימום השראתי, אך חברת סלם, יצרנית של קבלים לשימוש במתנד בתחום התדר הגבוה (מעל 50 קה"צ), נמצאת בירושלים. מתנהל גם מחקר מוגבל בהיקפו בנושא, באוניברסיטאות. לחלק מהיצרנים הגדולים באירופה יש נציגויות בישראל.

### שימוש

הטכנולוגיה נמצאת בשימוש רחב בישראל בתעשיות שונות, כולל ייצור צינורות, פיתול מקדחים, חיבור שיני דיסקות יהלום ועוד.

ראו גם
------

* בדיקה באמצעות זרמי ערבולת

קישורים חיצוניים
----------------

ויקישיתוף מדיה וקבצים בנושא **חימום השראתי** בוויקישיתוף
* Celem Passive Components
* Induction Heating World Consulting
* חימום השראתי, באתר אנציקלופדיה בריטניקה (באנגלית)

\* How Induction Cooking Works, GE Appliances, Youtube, 28th of January, 2010

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00574423
* NKC: ph905534

 |
בובות בדמותם של אל סיד וחימנה במהלך חגיגות בבורגוס
דונה **חימנה דיאס** (בספרדית: **Jimena Díaz**‏; 1046–1116) הייתה אשתו של אל סיד. לאחר מותו של בעלה ירשה אותו כשליטת ולנסיה.

ביוגרפיה
--------

חימנה הייתה בתו של דייגו פרננדס, רוזן אוביידו, בנו של פרננדו פלאינס. אמה נקראה כריסטינה. אחיה של חימנה היה האציל פרננדו דיאס. ב-1074 היא נישאה לאביר רודריגו דיאס דה ויוור, הידוע יותר בכינוי "אל סיד". הנישואים באו ככל הנראה בעקבות הצעתו של אלפונסו השישי, מלך לאון, שניסה לשפר את יחסיו עם אל סיד. חימנה ילדה שלושה ילדים: מריה, כריסטינה ודייגו.

ב-1080 גרש אלפונסו את בעלה מממלכת לאון כיוון שיצא למסע צבאי לא מאושר. הוא השכיר את עצמו לשירות האמיר המוסלמי של סרגוסה, אולם ב-1086 בעקבות קרב א-זלאקה החזיר אותו אלפונסו מגלותו. לא ידוע האם חימנה ליוותה את בעלה בגלותו, או שמא נותרה בלאון. אל סיד הרכיב צבא שכלל נוצרים ומוסלמים, והחל לכבוש את ולנסיה במטרה לבנות לעצמו ממלכה עצמאית באזור.

ב-1090 הביס אל סיד את רמון ברנגר השני, רוזן ברצלונה, בקרב לבר, ולאחר מכן חתם עמו על הסכם שלום. כחלק מההסכם, נישאה מריה, בתם הבכורה שלו ושל חימנה, לבנו של רמון ברנגר השני, רמון ברנגר השלישי. ב-1092 הטיל אל סיד מצור על ולנסיה, וסיים אותו ב-1094. הוא וחימנה שלטו בוולנסיה רשמית בשם אלפונסו, ובפועל כשליטים עצמאיים לכל דבר. ב-1097 נישאה בתם השנייה כריסטינה לרמירו סאנצ'ס - נסיך מאראגון. באותה שנה נהרג הבן השלישי, דייגו, אשר לחם בצבאו של אלפונסו. אל סיד נפטר בוולנסיה ב-1099.

חימנה ירשה את בעלה כשליטת ולנסיה במשך שנתיים. ב-1102 הטילו המוראבידים מצור על העיר. אלפונסו הורה לחימנה לנטוש את העיר ולהעלות אותה באש, והיא עשתה זאת. חימנה חזרה לקסטיליה, והעבירה את שארית חייה בבורגוס, יש אומרים כנזירה. היא מתה בשנת 1116.

לקריאה נוספת
------------

* Simon Barton and Richard Fletcher. The world of El Cid, Chronicles of the Spanish reconquest. Manchester: University Press, 2000.

קישורים חיצוניים
----------------

ויקישיתוף מדיה וקבצים בנושא **חימנה דיאס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385852605171
* GND: 119105136
* ISNI: 0000 0000 3972 6555
* LCCN: n92004802
* SUDOC: 108159728
* VIAF: 316744884
* WorldCat: lccn-n92004802

 |
**קריל אנטארקטי** (שם מדעי: *Euphausia superba*) הוא מין של סרטן זעיר ממשפחת הקריליים החי באוקיינוס הדרומי. הקריל האנטארקטי חי בנחילים גדולים, שיכולים לכלול בין עשרת אלפים לשלושים אלף פרטים למ"ק. הוא ניזון מפיטופלנקטון. אורכו עד 6 ס"מ ומשקלו עד 2 גרם. תוחלת חייו מגיעה עד ל-6 שנים.

הקריל ממלא תפקיד חשוב במערכת האקולוגית של אנטארקטיקה, והוא אחד מהמינים הנפוצים ביותר בעולם. אוכלוסיית כל הקרילים האנטארקטיים בעולם מסתכמת לכדי משקל כולל של כ-500 מיליון טון, והוא מהווה כ-0.66% מהביומסה הכוללת על פני כדור הארץ.

תקופת ההשרצה של הקריל האנטארקטי חלה בתקופה בין ינואר למרץ, גם מעל המדף היבשתי וגם מתחתיו. בדרך האופיינית לקריל, הזכר תופס את נושא הזרע לפתיחת איברי המין של הנקבה. הרגליים הקדמיות הצמודות לבטן של הקריל האנטארקטי בנויות במבנה המתאים במיוחד לצורך ההזדווגות. לאחר ההזדווגות, הנקבה מטילה ששת אלפים עד עשרת אלפים ביצים בהטלה אחת. הביצים מופרות כשהן יוצאות מפתח איבר המין.

המעיים של הקריל האנטארקטי זוהרים בצבע ירוק, סימן מובהק לכך שיצור זה ניזון מפיטופלנקטון, סוג של אצות צורניות זעירות (שגודלן כ-20 מיקרומטר), שהקריל האנטארקטי ניזון מהם באמצעות שק האכלה. מלבד פיטופלנקטון, הקריל האנטארקטי אוכל גם שטרגליים, שטצדאים וזואופלנקטון. המעי של הקריל האנטארקטי הוא צינור ישר ויכולת העיכול של הקריל ירודה, לכן צואתו כוללת אחוז משמעותי של פחמן.

קישורים חיצוניים
----------------

ויקישיתוף מדיה וקבצים בנושא **קריל אנטארקטי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  קריל אנטארקטי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* GND: 4153154-1

 |
על החלקה של שלט האצולה המלכותי של הממלכה המאוחדת לשימוש בסקוטלנד מופיע קלף כחול ועליו באותיות זהב מוטו המסדר יחד עם קולר מסדר הדרדר הכרוך סביב המגן.
"**איש אינו מתגרה בי מבלי להיענש**" (מלטינית: **Nemo me impune lacessit**) הוא המוטו של "המסדר העתיק ביותר והנאצל ביותר של הדרדר" - מסדר האבירות הגבוה של סקוטלנד ושל שלושה רגימנטים סקוטיים בצבא בריטניה. המוטו מופיע אף יחד עם קולר מסדר הדרדר בגרסאות מאוחרות של שלט האצולה המלכותי של ממלכת סקוטלנד, ובעקבות זאת גם על שלט האצולה המלכותי של הממלכה המאוחדת לשימוש בסקוטלנד.

תרגום המשפט בשפות שונות הוא:

* אנגלית: "No-one provokes me with impunity"
* סקוטית: "Wha daur meddle wi' me"
* גאלית סקוטית: "Cha togar m'fhearg gun dìoldh"

מקורו של המוטו
--------------

על פי האגדה, "הדרדר המגן" מילא את תפקידו בהגנת ממלכת סקוטלנד העתיקה נגד מתקפת לילה של כוחות צבא דניים; תוך כדי התגנבותם של החיילים הדניים, אחד מהם זעק מכאב כאשר דרך על דרדר קוצני, וכך הזעיק את המגינים הסקוטיים. במוטו "איש אינו מתגרה בי מבלי להענש" - **"בי"** מתייחס לדרדר, אך הפירוש הורחב, וכיום הוא משמש כביטוי לסקוטלנד וליחידות הצבאיות אשר אימצו אותו.

שימושים היסטוריים ועכשוויים
---------------------------

סמל הרגימנט המלכותי של סקוטלנד
המוטו של מסדר האבירות הסקוטי הגבוה, המסדר העתיק ביותר והנאצל ביותר של הדרדר, הוא גם המוטו של הרגימנטים המזוהים עם סקוטלנד בצבא בריטניה: הרגימנט המלכותי של סקוטלנד, המשמר הסקוטי ומשמר הפרשים המלכותי הסקוטי. המוטו שימש גם מספר יחידות היסטוריות בצבא הבריטי ובהן הסקוטים המלכותיים, הסקוטים האפורים המלכותיים, רובאי הרמה המלכותיים והמשמר השחור. חלק מהיחידות הללו מוזגו יחדיו על מנת ליצור את הרגימנט המלכותי של סקוטלנד בשנת 2006.

במהלך שלטונו של צ'ארלס השני הוסף המוטו על קלף כחול, כתוב באותיות של זהב ומעל חלקת הדשא, לשלט האצולה של ממלכת סקוטלנד, ומאז 1707 הוא הופיע גם על הגרסה הסקוטית של שלטי האצולה של מלכי בריטניה. המוטו מופיע יחד עם הקולר של מסדר הדרדר אשר כרוך סביב המגן (הקולר הופיע על גרסאות מוקדמות יותר של הסמל אך ללא המוטו). אין להתבלבל בין המוטו של מסדר הדרדר (Nemo me impune lacessit) למוטו של שלט האצולה (In My Defens God Me Defend, להגנתי אלוהים הוא מגיני), אשר מופיע על מגילה מעל הציצה בהתאם למסורת ההרלדיקה הסקוטית.

כוחות צבא רבים מחוץ לממלכה המאוחדת אימצו את המוטו ההיסטורי כמוטו היחידתי: יחידות בצבאות אוסטרליה, קנדה, דרום אפריקה ובלגיה.

המוטו מופיע גם על שולי הגרסה הסקוטית של מטבע הלירה שטרלינג אשר הונפק בין השנים 1984 ל-1994, וכן מעל תמונתו של נחש הפעמונים האמריקני על שטר של 20 דולר אמריקני מג'ורג'יה, 1778, כדוגמה לשימוש הקולוניאלי בסמל נחש הפעמונים אשר הפך ברבות הימים לדגל גדסדן המפורסם.

ראו גם
------

* מסדר הדרדר
* סמל הממלכה המאוחדת
* סמל סקוטלנד

קישורים חיצוניים
----------------

ויקישיתוף מדיה וקבצים בנושא **איש אינו מתגרה בי מבלי להיענש** בוויקישיתוף
פירוש נוסף ערך זה עוסק בנהר ברוסיה. אם התכוונתם למשמעות אחרת, ראו אירקוט (פירושונים).

**אירקוט** (ברוסית: **Ирку́т**, בבוריאטית: **Эрхүү мγрэн**) הוא נהר במזרח סיביר, הזורם בשטחי רפובליקת בוריאטיה ומחוז אירקוטסק שברוסיה. אורכו 488 קילומטרים והוא מנקז שטח של 15,780 קמ"ר. הספיקה השנתית הממוצעת של אירקוט היא 142 מ"ק לשנייה. ספיקתו הממוצעת בנקודת השפיכה שלו אל הנהר אנגרה היא 140 מ"ק לשנייה.

ספיקת המים באירקוט מגיעה אל שיאה בחודשים יולי-אוגוסט, ונמצאת בשפל בחודשים פברואר-מרץ. בחודש אוקטובר הנהר מתכסה במעטה קרח, שעוטה אותו במשך 150–180 ימים. אירקוט ניזון בעיקר ממי הפשרת השלגים בהרים שבמעלה הזרם שלו, וכן ממי גשמים.

גאוגרפיה
--------

מוצאו של אירקוט באגם אילצ'יר, במעבר ההרים נוכו-דבן שבהרי מזרח סייאן במערב בוריאטיה. נקודת המוצא היא בגובה 1,875 מטרים מעל פני הים. בקטע הזרימה העליון ביותר, הנהר נקרא *אירקוט השחור*. לאחר התמזגותו עם *אירקוט האמצעי* ו*אירקוט הלבן*, נקרא אירקוט.

במעלה הזרם, כיוון הזרימה של אירקוט הוא דרום-מערב. ליד ההר מונקו-סרדיק, ברכס סייאן הגדול שמהווה את קו פרשת המים של הרי מזרח סייאן, הנהר פונה בחדות מזרחה. בנקודה זו, אירקוט מפריד את רכס סייאן הגדול מרכס טונקין, שהוא שלוחתו המזרחית ביותר של הרי מזרח סייאן.

בהמשך, אירקוט זורם לאורך 200 קילומטרים בשפלת טונקין הבין-הררית, שהיא בעצם אגן מבני שנוצר כתוצאה מהתפרצות געשית. באזור זה, אל הנהר נשפכים יובליו העיקריים, ביניהם: איכה-אוכגון, זנגיסן הגדול, טונקו, זון-מורן ובולשאיה ביסטראיה. משם, הנהר ממשיך לזרום בעמק, שבו ערוצו מסולע ולכן נוצרים בו אשדים.

אירקוט נשפך אל אנגרה משמאלו של נהר זה. נקודת השפיכה נמצאת במרכז העיר אירקוטסק, שנוסדה כאוסטרוג במאה ה-17 מול נקודה זו (על הגדה הימנית של אנגרה), וקרויה על שם הנהר אירקוט.

קישורים חיצוניים
----------------

ויקישיתוף מדיה וקבצים בנושא **אירקוט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1030234868
* VIAF: 295135814
* WorldCat (עם VIAF): 295135814

 |
**איש: ברזל** (באנגלית: **Iron: Man**) המכונה גם "איש הברזל" (**The Iron Man**) הוא פסל מעשה ידי הפסל אנטוני גורמלי המוצב בכיכר ויקטוריה שבמרכז ברמינגהאם, בסמוך לבניין עיריית ברמינגהאם. במקור נקרא הפסל 'ללא שם'.

תיאור היצירה
------------

היצירה ניצוקה בבית היציקה של ברדלי ופוסטרז (Bradley and Fosters Castings) שבוילנהול, והוצבה במקומה בשנת 1993 כמתנה לעיר ברמינגהאם מאת בנק לוידס TSB (היצירה הוצבה למול הבניין ששימש בעבר את ההנהלה הראשי של הבנק).

הפסל, המתאר איש כבול בכבלי פלדה, שנוי במחלוקת מאז הקמתו. הפסל נועד לתאר את המהפכה התעשייתית ואת השפעתה על אזור ברמינגהאם, אולם הצופים בפסל נוטים לשייך להשפעה זו גוון שלילי ולא חיובי.

בפסל ניתן לראות את קצוות חלקי התבנית באמצעותם בוצעה היציקה. בעוד שלרוב נהוג להסיר שוליים בולטים אלה, גורמלי ביקש שלא להסירם במטרה שהן תהוונה חלק מהיצירה. כמו כן רגליה של הדמות מוסתרות מתחת לאדמה, כלומר בסך הכל גובהו של הפסל קרוב ל -7 מטרים.

יש גרסה גדולה יותר לפסל זה, העשויה מגרניט ארקטי שהוצבה בפיורד בנורווגיה. שמו של פסל זה הוא 'האמן', וגובהו 10 מטר.

קישורים חיצוניים
----------------

ויקישיתוף מדיה וקבצים בנושא **איש: ברזל** בוויקישיתוף
* 

* אתר האינטרנט הרשמי של איש: ברזל

הערות שוליים
------------

1. ↑  Ten Unusual Facts About The Iron: Man Statue, Midland Metro Alliance
**בצלאל אליצדק (קלוזנר)** (3 ביוני 1884, י' בסיוון ה'תרמ"ד – ספטמבר 1973) היה מורה, עיתונאי ומתרגם יהודי וציוני שנודע בשם העט "**ב. אליצדק**".

קורות חיים
----------

אליצדק נולד בשנת 1884 באולקניקי, פלך וילנה שבליטא (אז האימפריה הרוסית) כבן שני ליהודה ליב קלוזנר (מצאצאי הרב אברהם קלוזנר) ולראשה קיילה (מצאצאי הרב אלכסנדר זיסקינד מהורודנה). אחיו הבכור הוא ההיסטוריון יוסף גדליהו קלוזנר, ואחיו הקטן הוא אלכסנדר זיסקינד קלוזנר, סבו של הסופר עמוס עוז.

בבגרותו למד תורה בחדר ובישיבה שפעלה בעיר האוקראינית אודסה. ובמקביל לקח קורסים פרטיים בספרות ומדעים. לפרנסתו עבד כמורה לעברית. וכיהן כיו"ר אגודה ציונית בעיר לנציצה שבפולין.

בשנת 1923 עלה לארץ ישראל. השתתף בפעילות תנועה הרוויזיוניסטית והיה לחבר בוועד סניפה שבירושלים.

בשנת 1926 נשא לאישה את חיה קיפניס (אחותו של לוין קיפניס). בנם הוא מייסד "קבוצת יפעת" אריאל אליצדק ונכדם הוא יואב אליצדק מייסד חברת "ארגוס מידע קטעי עיתונות".

אליצדק תרגם לעברית חלק מן הנוסח הרוסי של הספר "Państwo Żydowskie" (מדינה עברית). המהדורה העברית של הספר, שיצאה לאור באמצע שנת 1937, תורגמה על ידי יהושע השל.

כתב מאמרים בעיתונים וכתבי עת רבים ובהם: "השילוח", (בעריכת אחיו), ב"הישוב", ב"המטרה", ב"חדשות" (של בן-ציון כ"ץ), ב"קולות" (ירחון ספרותי שיצא בוורשה בשנים 1924-1923), ואחר כך כחבר במערכת העיתונים היומיים הרוויזיוניסטיים "העם", "דאר היום" (בעת היותו עיתון הצה"ר), ב"הירדן", בין השאר, כתב שם כי המשפט שנערך בעקבות רצח ארלוזורוב הוא שהביא למותו של נתן מיליקובסקי. וכן כתב ב"המשקיף", ועוד בעיתונים שונים.

בצלאל נפטר בספטמבר 1973 בירושלים. כתביו הונגשו על ידי נכדיו בפרויקט בן-יהודה.

קישורים חיצוניים
----------------

* דוד תדהר (עורך), "בצלאל אליצדק (קלוזנר)", באנציקלופדיה לחלוצי הישוב ובוניו, כרך ב (1947), עמ' 992
* אב"א אחימאיר, "ילד בן-הדור" - לבצלאל אליצדק בן שבעים וחמש, חרות, 14 באוגוסט 1959

מאמרי דעה
* בצלאל אליצדק (קלוזנר), בת קול העתונים - לפני הקונגרס, דואר היום, 10 ביולי 1925
* ב. אליצדק, על ועדת החקירה הנייטראלית,  הירדן, 20 בנובמבר 1934
* ב. אליצדק, הוקם איגוד עתונאי ארץ ישראל, המשקיף, 25 בפברואר 1946
* בצלאל אליצדק (קלוזנר), טאטאו אותם!, המשקיף, 25 באוקטובר 1946

הערות שוליים
------------

1. ↑  קולות באתר לקסיקון הספרות העברית החדשה
2. ↑  אתר למנויים בלבד עדי ערמון, המאבקים הלאומיים שעיצבו את עולמו של בנציון נתניהו, באתר הארץ, 5 באוגוסט 2016
3. ↑  הוקרה ותודות באתר פרויקט בן-יהודה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007508024805171
* VIAF: 308273853
* WorldCat: viaf-308273853

 |
פירוש נוסף ערך זה עוסק בדמות במגילת אסתר. אם התכוונתם למשמעות אחרת, ראו הגי (פירושונים).
**הֵגַי** (גם **הֵגֶא**) הוא דמות מתוך מגילת אסתר שבתנ"ך. הוא סריס שממונה על ההרמון של אחשוורוש. מצוין במגילה שאסתר מצאה חן בעיניו והוא הפלה אותה לטובה.

בסיפור המגילה
-------------

הגי מופיע במגילה בפרק ב' פסוקים ח' - י':

> 
> "וַיְהִי בְּהִשָּׁמַע דְּבַר הַמֶּלֶךְ וְדָתוֹ, וּבְהִקָּבֵץ נְעָרוֹת רַבּוֹת אֶל שׁוּשַׁן הַבִּירָה אֶל יַד הֵגָי, וַתִּלָּקַח אֶסְתֵּר אֶל בֵּית הַמֶּלֶךְ, אֶל יַד הֵגַי שֹׁמֵר הַנָּשִׁים; וַתִּיטַב הַנַּעֲרָה בְעֵינָיו וַתִּשָּׂא חֶסֶד לְפָנָיו, וַיְבַהֵל אֶת תַּמְרוּקֶיהָ וְאֶת מָנוֹתֶהָ לָתֵת לָהּ, וְאֵת שֶׁבַע הַנְּעָרוֹת הָרְאֻיוֹת לָתֶת לָהּ מִבֵּית הַמֶּלֶךְ, וַיְשַׁנֶּהָ וְאֶת נַעֲרוֹתֶיהָ לְטוֹב בֵּית הַנָּשִׁים; לֹא הִגִּידָה אֶסְתֵּר אֶת עַמָּהּ וְאֶת מוֹלַדְתָּהּ, כִּי מָרְדֳּכַי צִוָּה עָלֶיהָ אֲשֶׁר לֹא תַגִּיד."
> 
> 
> 
> 

ובפרק ב' פסוק ט"ו:

> 
> "וּבְהַגִּיעַ תֹּר אֶסְתֵּר בַּת אֲבִיחַיִל דֹּד מָרְדֳּכַי אֲשֶׁר לָקַח לוֹ לְבַת, לָבוֹא אֶל הַמֶּלֶךְ, לֹא בִקְשָׁה דָּבָר, כִּי אִם אֶת אֲשֶׁר יֹאמַר הֵגַי סְרִיס הַמֶּלֶךְ שֹׁמֵר הַנָּשִׁים. וַתְּהִי אֶסְתֵּר נֹשֵׂאת חֵן בְּעֵינֵי כָּל רֹאֶיהָ."
> 
> 
> 
> 

בתלמוד בבלי, מסכת מגילה, דף י"ג, עמוד א' חלוקים האמוראים למה הכוונה במילים: "וַיְשַׁנֶּהָ וְאֶת נַעֲרוֹתֶיהָ לְטוֹב בֵּית הַנָּשִׁים". רב אומר שהכוונה לכך שהגי נתן לה מאכלים יהודים. שמואל אומר שהגי נתן לה "קדלי דחזירי" למאכל ורבי יוחנן אומר שהוא נתן לה זרעונים למאכל כמו שבספר דניאל האחראי על תזונתם של דניאל, חנניה, מישאל ועזריה נתן להם זרעונים. לפי הערוך "קדלי דחזירי" הוא "עשב הצומח בראש חזרת, והוא מאכל שרים". לעומתו, בתוספות ובפירוש שטיינזלץ מפורש שהכוונה לקותל חזיר.

הערות שוליים
------------

1. ↑  "ויהי המלצר נושא את פתבגם ונותן להם זרעונים". ספר דניאל, פרק א' פסוק ט"ז.
2. ↑  תורה תמימה הערות אסתר פרק ב' הערה כ"ב "פי' בערוך שהוא עשב הצומח בראש חזרת, והוא מאכל שרים."

| פורים |
| --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות • רעשן |
| מגילת אסתר | אישים במגילה: אחשוורוש • ושתי • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגיתוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |
| תפילות ופיוטים | למנצח על אילת השחר • על הנסים • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • ככלות ייני • רשימת שירים ופיוטים לפורים • פיוטים ושירים נוספים |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |
| מאכלים | אוזן המן • פזואלוס • פלודן • קרפלך |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |
| חגי ישראל ומועדיו |
**יחידת אלפא** (Група «А» пры Камітэце дзяржаўнай бяспекі Рэспублікі Беларусь, רשמית: קבוצת "A" של הק.ד.ב של בלארוס) היא היחידה למלחמה בטרור של הק.ג.ב של בלארוס. זהו אחד הכוחות המיוחדים החשאיים ביותר של השירותים המיוחדים וסוכנויות אכיפת החוק בבלארוס.

היסטוריה
--------

קבוצת אלפא הוקמה בשנת 1974 תחת הק.ג.ב של ברית המועצות כדי לאתר ולדכא את פעילותם של ארגוני טרור וקיצונים, כמו גם גילויי פשע מסוכנים במיוחד.

ב-3 במרץ 1990 הורמה יחידה 11 של הכוחות המיוחדים במינסק ופעלה בתחילה, בנוסף לבלארוס הסובייטית, גם באזור הבלטי.

עד ינואר 1992 עמדה יחידת אלפא לרשות מחלקת האבטחה הראשית של נשיא ברית המועצות, לאחר מכן היא הפכה לחלק מהק.ג.ב של הרפובליקה של בלארוס.

משנת 1992 עד 1994 היחידה הייתה מעורבת במשימות שנועדו להבטיח את ההגנה על הנהגת המדינה ועל חברי משלחות זרות. בשנות ה-90 המשימות של אלפא כללו את המאבק בפשע המאורגן, ייצוא בלתי חוקי של מתכות יקרות, חומרים וערכים היסטוריים מחוץ לבלארוס.

באוקטובר 1999 נחתמו פרוטוקולים על שיתוף פעולה בין יחידת אלפא של הק.ג.ב של בלארוס לבין מקבילתה הרוסית של הפ.ס.ב. של רוסיה.

בשנת 2008, הנשיא לוקשנקו ערך ביקורת על פעילותם של כל היחידות למלחמה בטרור. תוצאות הביקורת היו חיוביות.

בשנת 2012, על פי החלטת הנהגת הק.ג.ב, לראשונה מאז הקמתה, יחידת אלפא אפשרה לעיתונאים לבקר במרכזי האימון שלה.

גיוס הלוחמים
------------

הקריטריונים שעל חברי יחידת אלפא לעמוד בהם לקראת גיוסם:

* השכלה גבוהה;
* שירות בגופי הביטחון;
* היכולת לסבול מתח פיזי ופסיכולוגי גדול;
* גיל 30 עד 35 שנים.

קישורים חיצוניים
----------------

ויקישיתוף מדיה וקבצים בנושא **יחידת אלפא** בוויקישיתוף
* 25 שנה ליחידה המיוחדת "קבוצה A" באתר האינטרנט של הק.ג.ב. של בלארוס

הערות שוליים
------------

1. ↑  Группе «А» КГБ Беларуси – 25 лет
2. 1 2  Группа «Альфа» КГБ Беларуссии
3. ↑  "АЛЬФА» МИНСК". אורכב מ-המקור ב-2019-04-02. נבדק ב-2019-04-02.
4. ↑  Группа «Альфа» КГБ Беларуси: вес снаряжения одного бойца – 30 кг
5. ↑  БПЦ осветила технику спецподразделения «Альфа» КГБ Беларуси
**פול קיפנגטיץ' טנוי** (באנגלית: **Paul Kipng'etich Tanui**; נולד ב-22 בדצמבר 1990) הוא אתלט קנייתי. בעל מדליית כסף אולימפית (ריו דה ז'ניירו 2016) ושלוש מדליות ארד באליפות העולם באתלטיקה (מוסקבה 2013, בייג'ינג 2015, לונדון 2017) בריצת 10,000 מטר.

ביוגרפיה
--------

טנוי גדל בכפר במחוז עמק ריפט שבקניה. ב-2009 סיים רביעי באליפות העולם למרוצי שדה לנוער שהתקיימה בירדן. לאחר התחרות עבר להתאמן ביפן. 

ב-2010 זכה בתחרות מרצוי שדה למרחק 12 קילומטר ונבחר למשלחת קניה לאליפות העולם במרוצי שדה שהתקיימה בבידגושץ' שבפולין. באליפות סיים במקום השמיני במרוץ האישי וזכה עם הנבחרת הקנייתית במדליית זהב. באליפות העולם במרוצי שדה ב-2011 זכה במדליית כסף לאחר אימן מרגה מאתיופיה ובמדליית זהב עם הנבחרת הקנייתית. באליפות העולם באתלטיקה שהתקיימה באותה שנה בטגו סיים במקום התשיעי בריצת 10,000 מטר בזמן של 27:54.03 דקות.

באליפות העולם באתלטיקה שהתקיימה ב-2013 במוסקבה זכה במדליית ארד בתוצאה של 27:22.61 דקות לאחר המנצח מו פארח וסגנו איברהים ג'יילאן. ב-2014 קבע את שיאו האישי 26:49.41 דקות. באליפות העולם ב-2015 שהתקיימה בבייג'ינג זכה פעם נוספת במדליית ארד בתוצאה של 27:02.83 דקות לאחר המנצח פארח וסגנו ג'פרי קמוורור. 

באולימפיאדת ריו דה ז'ניירו (2016) זכה במדליית כסף לאחר פארח בתוצאה של 27:05.64 דקות. באליפות העולם באתלטיקה 2017 זכה בפעם השלישית ברציפות במדליית ארד בתוצאה של 26:50.60 דקות.

קישורים חיצוניים
----------------

* פול טנוי, באתר הוועד האולימפי הבין-לאומי
* פול טנוי, באתר olympedia.org
* פול טנוי, באתר התאחדות האתלטיקה הבין-לאומית
* פול טנוי, באתר ליגת היהלום
* פול טנוי, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 240525

 |
**ג'ון לנגנוס** (בצרפתית: **John Langenus**; ‏9 בדצמבר 1891 – 1 באוקטובר 1952) היה שופט כדורגל בלגי, ששפט בטורנירי גביע העולם בשנות ה-30. ידוע בעיקר כמי ששפט את גמר מונדיאל 1930.

קריירת שיפוט
------------

הטורניר הגדול הראשון בו שפט היה אולימפיאדת 1928. הוא ניהל את משחק שמינית הגמר בו אורוגוואי ניצחה 2–0 את המארחת הולנד וקיבל את הכבוד במשחק על מדליית הארד בו איטליה הביסה 3–11 את מצרים.

גולת הכותרת בקריירה שלו הייתה במונדיאל 1930 שהיה לראשון ונערך באורוגוואי. הוא שפט ארבעה משחקים כששניים מתוכם היו ה-1–6 של ארגנטינה נגד ארצות הברית בחצי הגמר והגמר בין היריבות אורוגוואי לארגנטינה. לפני פתיחת הגמר לנגנוס התעקש על כך שכל 60,000 הצופים ייבדקו אם הם מחזיקים בנשק, ולאחריה נמצאו והוחרמו כ-1,600 אקדחים. המארחת ניצחה בסיום בתוצאה 2–4 וזכתה בגביע. שנתיים אחר כך בדצמבר 1932 ניהל גם את הניצחון 3–4 של אנגליה על "נבחרת הפלא" האוסטרית, ועליו אמר שחווה את קרב הכדורגל הטוב ביותר שנערך בסטמפורד ברידג'.

אף על פי שהיה אחד השופטים הבכירים באירופה הוא הורשה לשפוט רק משחק אחד במונדיאל 1934, בניצחון 1–2 של צ'כוסלובקיה על רומניה. הופעתו האחרונה בטורניר גדול היה בתיקו 1–1 של גרמניה הנאצית ושווייץ במונדיאל 1938 ובמשחק על המקום השלישי בו ברזיל ניצחה 2–4 את שוודיה. לנגנוס שפט את משחקו האחרון ביוני 1939 שהיה ל-64 שלו בסך הכל בין נבחרות. עד 1944 עדיין היה פעיל בליגה הבלגית ולאחר הפרישה כתב שלושה ספרים. אוטוביוגרפיה שנקראת "שורק בעולם" ושתי עבודות נוספות הקשורות לכדורגל.

קישורים חיצוניים
----------------

ויקישיתוף מדיה וקבצים בנושא **ג'ון לנגנוס** בוויקישיתוף

* פרופיל, באתר Soccerway
* פרופיל השופט, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5968156374137907710003
* WorldCat: lccn-n2019040857

 |
**דגי ריאות אוסטרליים** (שם מדעי: Ceratodontiformes) היא סדרה של דגי ריאות. כיום ישנו רק מין אחד ששרד מהסדרה - דג ריאות אוסטרלי (*Neoceratodus forsteri*), המצוי בנהרות באוסטרליה. בעבר היו מינים נכחדים רבים מהסדרה שהתפתחו החל מהדבון.

המאפיין העיקרי שלהם הוא היותם בעלי ריאה אחת בלבד (אשר נמצאת בשלפוחית אוויר) ולא שניים, כמו אצל בני הסדרה המקבילה בעלי שתי ריאות, אשר בניה מצויים כיום באפריקה ואמריקה הדרומית והם מצוידים יותר לחיי יבשה. סדרה זו נחשבת לפרימיטיבית יותר. עם זאת היא עדיין מותאמת יותר לחיי יבשה מרוב הדגים. דג הריאות האוסטרלי יכול להשתמש בריאה זו כדי לשרוד בעת שהנהרות בהם חי מתייבשים.

מיון
----

* משפחה Asiatoceratodontidae - נכחדה
* משפחה **בעלי ריאה אחת** (Ceratodontidae)
	+ סוג ומין יחיד דג ריאות אוסטרלי (*Neoceratodus forsteri*)
	+ סוג ארגנודוס (*Arganodus*) - נכחד
	+ סוג *Epiceratodus* – נכחד
	+ סוג *Equinoxiodus* – נכחד
	+ סוג *Metaceratodus* – נכחד
	+ סוג *Mioceratodus* – נכחד
* משפחה Ptychoceratodontidae - נכחדה

קישורים חיצוניים
----------------

ויקישיתוף מדיה וקבצים בנושא **דגי ריאות אוסטרליים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539457305171

 |
**מינהל הטילים והארטילריה הראשי של משרד ההגנה של הפדרציה** **הרוסית** (ברוסית: **Гла́вное раке́тно-артиллери́йское управле́ние Министе́рства оборо́ны Росси́йской Федера́ции**, בראשי תיבות: **ГРАУ Миноборо́ны Росси́и**), הוא מחלקה של משרד ההגנה הרוסי (לפני כן הסובייטי), שהיה כפוף לראש מינהל החימוש של הכוחות המזוינים הרוסים, המכהן במקביל כסגן שר ההגנה. הקמת הארגון מתוארכת לשנת 1577 עם הקמת "פריקאז התותחים", בשנת 1862 זו הפכה ל"מינהל הארטילריה הראשי" (Главное артиллерийское управление, בראשי תיבות ГАУ).

בפרט, המינהל אחראי על הקצאת **מדדים** לתחמושת וציוד של הצבא הרוסי. על פי קומרסאנט ב-2005, היו למינהל כוללים גדודים צבאיים בקלוגה, רז'ב, סרפוחוב דרומית למוסקבה ובוולגה והרי אורל.

לקריאה נוספת
------------

* Lennox, Duncan (March 1993). "Russian Missile Designators". *Jane's Intelligence Review*, p. 120.
* Zaloga, Steven (August 1994). "Russian Missile Designations". *Jane's Intelligence Review*, p. 342–349.

קישורים חיצוניים
----------------

* ההיסטוריה של המינהל (ברוסית)

הערות שוליים
------------

1. ↑  Kommersant-Vlast, Vys Rossikaya Armiya, 2005
רבי **פנחס בן רבי משולם הדיין מאלכסנדריה** (שנת לידה לא ידועה, פרובאנס צרפת - שנת פטירה משוערת, 1200 אלכסנדריה מצרים) היה חכם מחכמי פרובנס שהיגר למצרים, והתקבל לתפקיד הדיין של אלכסנדריה בהמלצתו של הרמב"ם.

במשך כל שנות כהונתו של פנחס הדיין באלכסנדריה, הוא עמד בקשרי מכתבים עם הרמב"ם. ההתכתבות התקיימה בשפה העברית, שכן רבי פנחס לא שלט בערבית.

יחסיו של פנחס הדיין עם הרמב"ם ידעו עליות ומורדות, ובאיגרת שנכתבה אליו על ידי הרמב"ם באחת השנים הראשונות לשבתו של רבי פנחס על כס הדיינות במצרים, הוא משמיע באוזניו דברי תוכחה.

רבי פנחס היה מראשוני המתפלמסים עם הרמב"ם בקשר עם חיבורו הגדול משנה תורה, ומעבר להשגותיו על דרכי הפסיקה שלו, האשים את הרמב"ם כי הוא התיר לבעל קרי, להתפלל בבית כנסת, ולקרוא בתורה ללא טבילה. כן התרעם רבי פנחס על הרמב"ם כאילו לא התייחס אליו בכבוד בפני דיינים אחרים, או ששמע גנותו מפי אנשים אחרים ולא מיחה בידם.

הרמב"ם באיגרת המוזכרת לעיל, משיב לרבי פנחס הדיין על כל טענותיו, ומפריך אותן אחת לאחת.

הערות שוליים
------------

1. ↑  הכתוב בערך זה מבוסס בעיקר על הספר אגרות הרמב"ם, מאת הרב יצחק שילת
קליפורניה רול מעוטר בטוביקו.
**קליפורניה רול** (באנגלית: **California roll**) הוא סוג של מאקיסוּשי העשוי לרוב בסגנון "אינסייד אאוט" - גליל סושי בו האצה מצויה בתוך הגליל ולא בחלקו החיצוני. הגליל מכיל לרוב מלפפון, בשר סרטן, אבוקדו, ולעיתים גם מנגו.

קליפורניה רול הוא דוגמה להשפעת סגנון הפיוז'ן המאפיין את המטבח הקליפורני על הסושי. מאכל זה נחשב לנקודת המפנה בצריכת הסושי ברחבי העולם שכן הוא הפך את המאכל לפופולרי והוציאו מגדר "מטבח אתני".

היסטוריה
--------

מקורו של הקליפורניה רול בלוס אנג'לס שבקליפורניה, בשנות ה-60 של המאה ה-20. בתקופה זו הגיעו מהגרים מיפן לארצות הברית ובהם גם שפים רבים שחיפשו תעסוקה. אחד משפים אלה, איצ'ירו מאשיטה, שעבד במסעדת "טוקיו קאיקן" החליף את הטורו בסושי באבוקדו, וכך המציא למעשה את הקליפורניה רול. החלפה זו בוצעה בשל הדמיון בין האבוקדו הרך והשמנוני לבין בשר בטן דג הטונה בו נעשה שימוש במתכון המקורי, ואשר היה חסר למאשיטה. כמו כן, בעוד שהמאכל המסורתי היה עטוף באצה, מאשיטה יצר מנה שהיא "אינסייד אאוט" על מנת להסוות את האצה, וזאת בשל העובדה שבאותה עת היה האצות פחות פופולריות בקרב הסועדים האמריקאיים.
פיוז'ן זה היווה פריצת הדרך לשילוב מרכיבים מקומיים בסוגי סושי שונים, ובהמשך פריצת הדרך להפיכת המאכל לפופולרי ברחבי ארצות הברית בשנות ה-80.

קישורים חיצוניים
----------------

ויקישיתוף מדיה וקבצים בנושא **קליפורניה רול** בוויקישיתוף
* מתכון והסבר על המאכל באתר "סושי עבורי" (אורכב 17.05.2012 בארכיון Wayback Machine)
* מתכון באתר בישולים
* מדריך להכנת קליפורניה רול
* סרטון וידאו - כיצד להכין אוראמאקי
* איריס ז'ורלט, על סרטני מאכל ותחליפיהם - ועל מרד של אמהות, באתר ynet, 5 בפברואר 2007
* קליפורניה רול, באתר אנציקלופדיה בריטניקה (באנגלית)

**היסטוריה של המאכל**:

* ההיסטוריה של המאכל

הערות שוליים
------------

1. ↑  רנטון, אלכס, **כיצד הסושי אכל את העולם**, עיתון הגארדיאן, 26 בפברואר 2006
2. ↑  מקינרני, ג'ק, **נא**, 10 ביוני 2007, הניו יורק טיימס
3. ↑  האנט, מריה, **פיוז'ן מזרח ומערב**, 24 באוגוסט 2005, הסן דייגו טריביון
**פלטון טיורין** (ברוסית: **Платон Тюрин**;‏ 1816 — 1882) היה צייר דיוקנאות וצייר קיר רוסי. חבר באקדמיה הקיסרית לאמנויות.

ביוגרפיה
--------

הוא נולד למשפחה של צמיתים וקיבל את חירותו בשנת 1843. שנתיים לאחר מכן הוא נסע לסנט פטרסבורג, שם נרשם לשיעורים באקדמיה האימפריאלית לאמנויות ולמד אצל אלכסיי מרקוב. בשנת 1850 הוענק לו התואר "אמן" על ציור היסטורי ופורטרט. מ-1850 עד 1860, הוא הציג קבוע באקדמיה. בשנת 1857 זכה בתואר "אקדמי" לציור דיוקנאות וקיבל תפקיד בשירות המדינה. 

לאחר 1860, עבודתו הייתה קשורה קשר הדוק עם וולוגדה והאזור שמסביב. הוא קיבל הזמנות לפורטרטים מכל משפחות בעלי האדמות המקומיות, כמו גם אנשי הדת ואזרחים בולטים אחרים. במהלך שנות ה-60, הוא קיבל הזמנות לצייר איקונות בכנסיות מקומיות, ובשנת 1862, האדונים לשעבר שלו הזמינו אותו לצייר כנסייה באחוזתם במחוז גריאזובצקי. 

בשנת 1865, טיורין התחתן עם איכרה מקומית. מ-1876 עד 1877, הוא היה אחד מהאמנים שהשתתפו בקישוט הקתדרלה החדשה של ישו המושיע, ויצר 34 אייקונים. 

הוא היה חולה במשך כמה שנים ומת משחפת ב-1882.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **פלטון טיורין** בוויקישיתוף

הערות שוליים
------------

1. ↑  Brief biography

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 9172155286604687180009
* WorldCat: viaf-9172155286604687180009

 |
חלק מהקו הירוק בשנת 1982
**הקו הירוק** (בערבית: **خط أخضر**, תעתיק מדויק: **ח'ט אחצ'ר**) היה קו הפרדה אשר חילק את בירת לבנון, ביירות, לשני חלקים לפי חלוקה עדתית בתקופת מלחמת האזרחים הלבנונית. קו זה, נקבע באופן לא-רשמי עם תחילתה של מלחמת האזרחים בשנת 1975 והוא חדל מלהתקיים עם סיום המלחמה בשנת 1990. העיר אוחדה זמנית בשנת 1984 וקו הפרדה זה בוטל, אך האיחוד לא החזיק זמן רב והעיר חולקה מחדש.

ה"קו הירוק" חילק את ביירות לשני חלקים: **החלק המזרחי** - המאוכלס ברובו בנוצרים ו**החלק המערבי** - המאוכלס ברובו במוסלמים ובו גם שכנו מחנות הפליטים הפלסטיניים. החלק המזרחי, נשלט על ידי המיליציה המרונית "הכוחות הלבנוניים" אשר מרבית לוחמיה נמנו עם לוחמי "הפלנגות הנוצריות" ואילו מערב העיר נשלטה על ידי פלגים של אש"ף. השכונות השיעיות בחלקו הדרומי של מערב ביירות נשלטו על ידי מיליציות שיעיות, בתחילה המיליציה "אמל" של האימאם מוסא א-צדר הנחשבת למתונה וחילונית יותר ומאוחר יותר על ידי חזבאללה, שהוקמה במהלך מלחמת האזרחים על ידי משמרות המהפכה האיראניים ונחשבת למיליציה קיצונית.

על אף ששתי הקבוצות אשר שלטו בצידו המערבי של הקו הירוק, השיעים הלבנונים והפלסטינים, היו מוסלמים בדתם הם התחרו זה בזה על שליטה מלאה בחלק המערבי של העיר. מאוחר יותר, השיעים אף נלחמו בינם לבין עצמם על שליטה בדרום ביירות במלחמת המחנות. במהלך לחימה זו, גברה תמיכת האוכלוסייה השיעית בדרום ביירות בחזבאללה ושליטת המיליציה ברבעים השיעיים התחזקה, על חשבון אמל אשר נחלה מפלה ואיבדה תומכים רבים.

בשנת 1987, לאחר הרצחו של רשיד כראמי, התמנה מישל עאון המרוני לתפקיד ראש ממשלת לבנון וזאת על אף שלפי האמנה הלבנונית, תפקיד זה שמור למוסלמי סוני. מינויו של עאון חילק גם את השלטון בעיר: נוצריי מזרח ביירות, קיבלו על עצמם את עאון כראש הממשלה אך המוסלמים, תושבי מערב העיר, התנגדו למהלך וראו בו הפרה של האמנה הלבנונית, כך נוצר מצב בו עאון היה לסמכות ראש הממשלה במזרח ביירות בלבד. מאוחר יותר בשנה זו נכבש החלק המערבי של העיר על ידי צבא סוריה.

בשכונות הקרובות לקו הירוק התרחשו קרבות הצלפים הקשים ביותר בכל מלחמת האזרחים ובקרב קו ההפרדה פעלו גורמי טרור אסלאמיים רבים, בין השאר, החל ארגון הטרור חזבאללה את פעילותו הטרוריסטית בירי צלפים על אזרחים נוצרים שעברו בקרבת הקו הירוק, ושכונות אלו ספגו פגיעות והרס רב. המעבר בין שני צדי קו ההפרדה היה קשה ומסוכן ורבים נהרגו בדרכם מירי צלפים. בתום מלחמת האזרחים בלבנון החלה ממשלת לבנון לפעול לשיקום העיר וכללה בפעולות שיקום אלו גם את השכונות הקרובות לקו ההפרדה, אשר קיבלו את השם "שכונות הקו הירוק" בעגה המקומית. על אף מאמצי השיקום הרבים, שכונות אלו טרם שוקמו סופית ובחלקן אף מבנים הרוסים כליל. לאחר מלחמת האזרחים, התפתחה בלבנון "תיירות מלחמה" והשכונות ההרוסות בקרבת הקו הירוק מהוות את אחד מהאתרים הבולטים בסוגת תיירות זו, ובהן ניתן שרידים בולטים ביותר למלחמת האזרחים.

קו ההפרדה עבר בשכונות מרובות עצים וצמחייה ועל כך קיבל את השם "הקו הירוק".

קישורים חיצוניים
----------------

* קו ההפרדה הירוק על מפת ביירות
* חשיפה לצפון: לדעת כדי להבין - ישראל ושכנותיה מצפון, אתר סנונית
* מידע על הקו הירוק באתר "אלמשרק" (אנגלית)
**ריס דייוויס** (באנגלית: **Vivian Rees Davies**;‏ 9 בנובמבר 1901 – 21 באוגוסט 1978) היה סופר ולשי שכתב באנגלית.

ביוגרפיה
--------

ריס דייוויס נולד בעיירה בדרום ויילס. הוריו דיברו ולשית, אך לא העבירו את השפה לילדים. בגיל 14 הוא עזב את הלימודים והחל לעזור לאביו בחנות המשפחה. לאחר מספר שנים הוא עבר לעבוד לקרדיף ואחר כך ללונדון.

בשנת 1927 ריס דייוויס פרסם את האוסף הסיפורים הראשון שלו. הספר זכה לביקורת חיובית ובעקבות כך הוא היה יכול לפרסם את ספרו הראשון ולהפוך לסופר מקצועי.

בשנים 1928–1929, לפי הזמנת דייוויד הרברט לורנס, הוא שהה בצרפת. הוא הבריח יצירה של לורנס ופעל לפרסומה באנגליה.

במהלך שנות ה-30 של המאה ה-20 דייוויס סבל ממצוקה כלכלית. מפעם לפעם הוא היה צריך לחזור לבית המשפחה. בשנת 1945 ביתו נשפר ואיתו מסמכים רבים שלו.

בעקבות קבלת ירושה של אנה קוואן מצבו הכלכלי של דייוויז השתפר. הוא פרסם ספר The Honeysuckle Girl על חייה המוקדמים של קוואן ועל בסיסו הוצג מחזה שזכה להצלחה.

על פעילות הספרותית ריס דייוויס התקבל למסדר האימפריה הבריטית בשנת 1968 וזכה במספר פרסים ספרותיים לרבות פרס אדגר בשנת 1971.

לאחר מותו הוקם קרן שמחלק פרסים לסופרים וולשים שכותבים באנגלית.

קישורים חיצוניים
----------------

* ריס דייוויס, ברשת החברתית Goodreads
* קורות חיים
* אתר קרן דייוויס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271526705171
* BnF: cb12888034q (data)
* GND: 118671146
* ISNI: 0000 0001 1625 015X
* LCCN: n50035512
* NKC: xx0032397
* NTA: 068457456
* SNAC: w6cc2d33
* SUDOC: 052468585
* Trove: 806331
* VIAF: 39506450
* WorldCat: lccn-n50035512

 |
Paracirrhites arcatus
**ריסנפיריים** או **דגי נץ** (שם מדעי: *Cirrhitidae*) היא משפחה של דגי גרם בסדרת הדקראים ובתת-סדרת דמויי-דקר.

אלו דגי שוניות החיים באזורים הטרופיים ברחבי האוקיינוס ההודי והאוקיינוס השקט וכן בים הקריבי. רובם דגים קטנים באורך 7-15 ס"מ, אך המין הגדול ביותר במשפחה Cirrhitus rivulatus יכול להגיע לאורך 60 ס"מ.

הם בעלי ראשים עבים ועיניים מגודלות וצבעוניות, גופים צרים וסנפירי גב קוצניים בולטים. גם סנפירי החזה שלהם בולטים ומעט קוצניים. הם צבעוניים ולחלקם ישנו חדק מוארך.

דגים אלה חיים בין האלמוגים של השונית וסוקרים את הסביבה בצורה המזכירה נצים, מהם קיבלו את שמם השני, כדי לגלות טורפים, בני זוג או מזון כמו סרטנים או רכיכות. חלק מהמינים חיים ביחידות, אחרים חיים בזוגות וכמה מינים חיים בקבוצות קטנות.

חלק מהדגים הללו הם דגי נוי מצויים.

מיון
----

* משפחה **ריסנפיריים** (Cirrhitidae)
	+ סוג Amblycirrhitus
	+ סוג Cirrhitichthys
	+ סוג Cirrhitops
	+ סוג Cirrhitus
	+ סוג ומין יחיד Cristacirrhitus punctatus
	+ סוג ומין יחיד Cyprinocirrhites polyactis
	+ סוג ומין יחיד Isocirrhitus sexfasciatus
	+ סוג ומין יחיד Itycirrhitus wilhelmi
	+ סוג ומין יחיד Neocirrhites armatus
	+ סוג ומין יחיד Notocirrhitus splendens
	+ סוג ומין יחיד רִיסְנַפִּיר חַד-רֹאשׁ (Oxycirrhites typus)
	+ סוג Paracirrhites

קישורים חיצוניים
----------------

ויקישיתוף מדיה וקבצים בנושא **ריסנפיריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286298105171

 |
מערכת מסה-קפיץ מרוסנת
**ריסון** הוא הגורם למערכת לעבור ממצב מעבר למצב יציב. לכן הריסון קובע את משך תהליך המעבר. במערכת פיזיקלית בה מתרחשת תנודה, הריסון גורם להתיצבות משרעת התנודה לאורך זמן, ובכלל זה חוסר תנודות, הנחשב לתנודה עם משרעת בעוצמה אפס, ואף של תנודה במשרעת מחזורית. במקרים בהם תהליך המעבר אינו מורגש, אפשר לומר שהריסון מתקים בתנאים רחבים, והוא אינסופי בעוצמתו. במקרים אלו נהוג לא לדון בכלל בתהליך המעבר.

הגדרת הריסון
------------

בפיזיקה ובהנדסה, ריסון מוגדר מתמטית ככוח המתכונתי בגודלו למהירותו של עצם, והפוך בכיוונו לתנועתו. לדוגמה, בריסון מכני פשוט, הכוח, F, כתלות במהירות, v, יהיה:

{\displaystyle \ \mathbf {F} =-c\mathbf {v} }
כאשר c הוא מקדם הריסון. 

קשר זה אנלוגי לחוק אוהם, המקשר בין המתח, הזרם וההתנגדות. כוח זה הוא למעשה חיכוך, הנובע מגרר.

במיתרים בכלים מוזיקליים, לריסון יש תפקיד בדעיכת הצליל ובהפסקת התנודה. בכלי מיתר, הריסון הוא תת-קריטי (ראו בהמשך). ניתן למדל את מערכות המיתר כרצף של אלמנטי מסה אינפיניטסימליים, אשר בכל אחד מהם חל ריסון.

מערכת מסה-קפיץ מרוסנת
---------------------

נדון במערכת מסה-קפיץ בעלת מסה m, קבוע קפיץ k, וגורם ריסון בעל מקדם c. כאשר המסה מוסטת במרחק x מנקודת שיווי המשקל שלה, נובע כוח אלסטי מהקפיץ בגודל:

{\displaystyle \ F\_{s}=-kx}
הכוח אשר משרה המרסן על המסה הוא:

{\displaystyle F\_{\mathrm {d} }=-cv=-c{\dot {x}}=-c{\frac {dx}{dt}}}
על ידי שימוש בחוק השני של ניוטון, נוכל לקבל משוואה דיפרנציאלית על המיקום כתלות בזמן:

```
{\displaystyle \Sigma F=m{\ddot {x}}}
{\displaystyle m{\frac {d^{2}x}{dt^{2}}}=-kx-c{\frac {dx}{dt}}}
{\displaystyle {\frac {d^{2}x}{dt^{2}}}+{\frac {c}{m}}{\frac {dx}{dt}}+{\frac {k}{m}}x=0}
```

קישורים חיצוניים
----------------

ויקישיתוף מדיה וקבצים בנושא **ריסון** בוויקישיתוף
* ריסון, באתר אנציקלופדיה בריטניקה (באנגלית)
* ריסון, באתר MathWorld (באנגלית)
**ריס מת'יו בונד** (באנגלית: **Rhys Matthew Bond**; נולד ב-11 ביוני 1998) הוא שחקן קולנוע וטלוויזיה בריטי. הוא ידוע בעיקר בזכות תפקידו כניק רדפורד בסדרת הטלוויזיה "המכשפה הטובה" ובתפקיד קמרון אולסון בסדרה "הבלש מקלין".

ביוגרפיה
--------

בונד נולד בלונדון בשנת 1998, בשכונת המפסטד. משפחתו עברה לקולומביה הבריטית, קנדה כשהיה בן 10.

הוא החל את קריירת המשחק שלו בגיל 14, כששיחק בתפקיד ג'ייסון בפרק של סדרת הטלוויזיה "The Haunting Hour: The Series". מאוחר יותר הוא כיכב בסרט הטלוויזיה "The Unauthorized Saved by the Bell Story".

החל משנת 2015 גילם בונד את ניק רדפורד, בנו של ד"ר סם רדפורד (ג'יימס דנטון) בסדרת הטלוויזיה "המכשפה הטובה" ששודרה בערוץ הולמרק.

בשנת 2015 שיחק בתפקיד הראשי בסדרת הטלוויזיה "הבלש מקלין". תפקיד זה זיכה אותו בפרסי האמן הצעיר לשחקן הראשי הצעיר הטוב ביותר בסדרת טלוויזיה.

פילמוגרפיה
----------

### קולנוע

* Deadly Exchange‏ (2017)

### טלוויזיה

* The Unauthorized Saved by the Bell Story‏ (2014)
* R. L. Stine's The Haunting Hour‏ (2014)
* Ties That Bind‏ (2015)
* A Worthwhile Life‏ (2017)
* המכשפה הטובה (2015–2020)
* הארטלנד (2017–2018)

קישורים חיצוניים
----------------

ויקישיתוף מדיה וקבצים בנושא **ריס מת'יו בונד** בוויקישיתוף
* ריס מת'יו בונד, ברשת החברתית טוויטר
* ריס מת'יו בונד, במסד הנתונים הקולנועיים IMDb (באנגלית)

הערות שוליים
------------

1. ↑  "Rhys Matthew Bond" (באנגלית). famousbirthdays.com.
2. ↑  "GOOD WITCH Actor Rhys Matthew Bond: New to TV, but Learning Fast On-Set (Interview)" (באנגלית). TVRuckus. 27 במרץ 2015. `{{cite web}}`:  (עזרה)
3. ↑  "Nick Radford" (באנגלית). Hallmark Channel.
4. ↑  "Meet Rhys Matthew Bond" (באנגלית). UPTV.
5. ↑  "Ties That Bind Series Premiere Preview" (באנגלית). TV Goodness.
6. ↑  "Young Artistis Awards 37th Annual Gala" (באנגלית).